CELEX: 32017D0862
Language: el
Date: 2017-05-17 00:00:00
Title: Εκτελεστική απόφαση (ΕΕ) 2017/862 της Επιτροπής, της 17ης Μαΐου 2017, για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για διαγωνισμούς ύστερα από προσωρινή εξαγωγή στο Τουρκμενιστάν, για την τροποποίηση του παραρτήματος I της απόφασης 93/195/ΕΟΚ ως προς την καταχώριση του Τουρκμενιστάν και για την τροποποίηση του παραρτήματος I της απόφασης 2004/211/ΕΚ ως προς την καταχώριση του Τουρκμενιστάν στον κατάλογο των τρίτων χωρών και των περιοχών τους από τις οποίες εγκρίνονται εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση [κοινοποιηθείσα υπό τον αριθμό C(2017) 3207] (Κείμενο που παρουσιάζει ενδιαφέρον για τον ΕΟΧ )

19.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 128/55
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2017/862 ΤΗΣ ΕΠΙΤΡΟΠΉΣ
   της 17ης Μαΐου 2017
   για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για διαγωνισμούς ύστερα από προσωρινή εξαγωγή στο Τουρκμενιστάν, για την τροποποίηση του παραρτήματος I της απόφασης 93/195/ΕΟΚ ως προς την καταχώριση του Τουρκμενιστάν και για την τροποποίηση του παραρτήματος I της απόφασης 2004/211/ΕΚ ως προς την καταχώριση του Τουρκμενιστάν στον κατάλογο των τρίτων χωρών και των περιοχών τους από τις οποίες εγκρίνονται εισαγωγές ζώντων ιπποειδών και σπέρματος, ωαρίων και εμβρύων ιπποειδών στην Ένωση
   
      
         [κοινοποιηθείσα υπό τον αριθμό C(2017) 3207]
      
   
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/156/ΕΚ του Συμβουλίου, της 30ής Νοεμβρίου 2009, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών (1), και ιδίως το άρθρο 12 παράγραφοι 1 και 4, το άρθρο 16 παράγραφος 2 και το άρθρο 19 στοιχεία α) και β),
   Εκτιμώντας τα ακόλουθα:
   
               (1)
            
            
               Η οδηγία 2009/156/ΕΚ καθορίζει τους όρους υγειονομικού ελέγχου που διέπουν τις εισαγωγές ζώντων ιπποειδών στην Ένωση. Προβλέπει ότι εισαγωγές ιπποειδών στην Ένωση επιτρέπονται μόνον από τρίτες χώρες που πληρούν ορισμένες απαιτήσεις ως προς την υγεία των ζώων.
            
         
               (2)
            
            
               Το παράρτημα I της απόφασης 93/195/ΕΟΚ της Επιτροπής (2) ορίζει καταλόγους τρίτων χωρών που εντάσσονται στις υγειονομικές ομάδες A έως E. Το παράρτημα VII της ίδιας απόφασης περιλαμβάνει, μεταξύ άλλων, ένα υπόδειγμα υγειονομικού πιστοποιητικού για την επανείσοδο των εγγεγραμμένων ίππων μετά την προσωρινή εξαγωγή για περίοδο μικρότερη των 60 ημερών για τη συμμετοχή τους σε εκδηλώσεις ιππασίας των Ασιατικών Αγώνων ή του Παγκόσμιου Κυπέλλου Ιππικής Αντοχής.
            
         
               (3)
            
            
               Οι εκδηλώσεις ιππασίας των ασιατικών αγώνων κλειστού στίβου και πολεμικών τεχνών για το 2017 θα πραγματοποιηθούν στο Ασγκαμπάτ από τις 17 έως τις 27 Σεπτεμβρίου 2017 υπό την αιγίδα του Διεθνούς Ιππικού Ομίλου.
            
         
               (4)
            
            
               Για την έγκριση της επανεισόδου στην Ένωση εγγεγραμμένων ίππων προοριζόμενων για διαγωνισμούς μετά την προσωρινή εξαγωγή τους για συμμετοχή στους ασιατικούς αγώνες κλειστού στίβου και πολεμικών τεχνών και προκειμένου να καταρτιστεί ένα υπόδειγμα υγειονομικού πιστοποιητικού που θα συνοδεύει τους εν λόγω εγγεγραμμένους ίππους, είναι αναγκαίο να περιληφθεί το Τουρκμενιστάν στην κατάλληλη υγειονομική ομάδα στο παράρτημα I της εν λόγω απόφασης και να οριστεί ότι είναι δυνατή η επανείσοδος των εν λόγω ίππων στην Ένωση μόνον εφόσον συνοδεύονται από υγειονομικό πιστοποιητικό σύμφωνα με το υπόδειγμα που ορίζεται στο παράρτημα VII της απόφασης 93/195/ΕΟΚ.
            
         
               (5)
            
            
               Η απόφαση 93/195/ΕΟΚ θα πρέπει, ως εκ τούτου, να τροποποιηθεί αναλόγως.
            
         
               (6)
            
            
               Το παράρτημα I της απόφασης 2004/211/ΕΚ της Επιτροπής (3) καταρτίζει κατάλογο των τρίτων χωρών ή περιοχών τους όταν εφαρμόζεται περιφερειοποίηση, από τις οποίες τα κράτη μέλη επιτρέπεται να εισάγουν ιπποειδή και σπέρμα, ωάρια και έμβρυα ιπποειδών και αναφέρει τους άλλους όρους που ισχύουν γι' αυτές τις εισαγωγές.
            
         
               (7)
            
            
               Για τη φιλοξενία των εκδηλώσεων ιππασίας των ασιατικών αγώνων κλειστού στίβου και πολεμικών τεχνών 2017, οι αρμόδιες αρχές του Τουρκμενιστάν ζήτησαν ένα μέρος του εδάφους της εν λόγω χώρας, το οποίο βρίσκεται νότια της περιφέρειας Akhal, να αναγνωριστεί ως ζώνη απαλλαγμένη από νόσους ιπποειδών για περιορισμένο χρονικό διάστημα.
            
         
               (8)
            
            
               Τον Φεβρουάριο του 2017 οι υπηρεσίες της Επιτροπής συμμετείχαν σε αποστολή που διενεργήθηκε από τον Παγκόσμιο Οργανισμό για την Υγεία των Ζώων (OIE) στο Τουρκμενιστάν με σκοπό να βοηθήσουν τη χώρα να ολοκληρώσει τη δημιουργία της απαλλαγμένης από νόσους ιπποειδών ζώνης, η οποία αποτελείται από μια κεντρική ζώνη που περιβάλλεται από μια ζώνη επιτήρησης.
            
         
               (9)
            
            
               Οι αρμόδιες αρχές του Τουρκμενιστάν παρείχαν εγγυήσεις ειδικότερα όσον αφορά το καθεστώς δήλωσης των ασθενειών που απαριθμούνται στο παράρτημα I της οδηγίας 2009/156/ΕΚ στη χώρα τους και τη δέσμευσή τους για πλήρη συμμόρφωση προς το άρθρο 12 παράγραφος 2 στοιχείο στ) της εν λόγω οδηγίας όσον αφορά την άμεση δήλωση νόσων στην Επιτροπή και τα κράτη μέλη.
            
         
               (10)
            
            
               Η πανώλη των ίππων, η τύπου Βενεζουέλας εγκεφαλομυελίτιδα των ίππων και η φυσαλιδώδης στοματίτιδα δεν έχουν εκδηλωθεί ποτέ στο Τουρκμενιστάν. Το τελευταίο κρούσμα δουρίνης που αναφέρθηκε στον OIE εμφανίστηκε το 2010. Δεν έχει αναφερθεί κρούσμα μάλης για τουλάχιστον τρία χρόνια, γεγονός που συμφωνεί με την απαίτηση του OIE για χώρα που ισχυρίζεται ότι είναι απαλλαγμένη από αυτή τη νόσο.
            
         
               (11)
            
            
               Το Τουρκμενιστάν διεξήγαγε ολοκληρωμένη ορολογική μελέτη στον ιππικό πληθυσμό στη χώρα και ειδικότερα στην απαλλαγμένη από τη νόσο των ιπποειδών ζώνη επιτήρησης, με αρνητικά αποτελέσματα σε όλες τις περιπτώσεις για την πανώλη των ίππων, τη μάλη και τη δουρίνη. Για μια περίοδο 6 μηνών, η οποία αρχίζει επίσημα στις 15 Μαρτίου 2017, η κεντρική ζώνη θα παραμείνει απαλλαγμένη από ιπποειδή μέχρι την εισαγωγή των συμμετεχόντων ίππων σύμφωνα με το συμφωνημένο πρωτόκολλο καραντίνας.
            
         
               (12)
            
            
               Προκειμένου να εξασφαλιστεί η βιώσιμη προστασία της υγείας του ιππικού πληθυσμού μέσα στην απαλλαγμένη από νόσους ιπποειδών ζώνη, οι αρχές του Τουρκμενιστάν έχουν αναλάβει να θέσουν σε λειτουργία μια νεόδμητη μονάδα καραντίνας δίπλα ακριβώς στην απαλλαγμένη από νόσους ιπποειδών ζώνη για να ελέγχουν την είσοδο των ιπποειδών από εγκαταστάσεις ευρισκόμενες σε άλλα μέρη του Τουρκμενιστάν ή από ορισμένες τρίτες χώρες που δεν αναφέρονται στο παράρτημα I της απόφασης 2004/211/ΕΚ. Κατά τη διάρκεια αυτής της προ της εισόδου καραντίνας τα ζώα υποβάλλονται σε υγειονομικές εξετάσεις σύμφωνα με τους όρους εισαγωγής της Ένωσης.
            
         
               (13)
            
            
               Λαμβάνοντας υπόψη τα ικανοποιητικά αποτελέσματα που αναφέρθηκαν από την προαναφερθείσα επιθεώρηση, μαζί με τις πληροφορίες και τις εγγυήσεις που παρασχέθηκαν από το Τουρκμενιστάν, ενδείκνυται το Τουρκμενιστάν να περιληφθεί στον κατάλογο τρίτων χωρών που ορίζεται στο παράρτημα I της απόφασης 2004/211/ΕΚ για την επανείσοδο εγγεγραμμένων ιπποειδών κατά την περίοδο από 10 Σεπτεμβρίου έως 10 Οκτωβρίου 2017. Συγχρόνως πρέπει να γίνει υποδιαίρεση του Τουρκμενιστάν σε περιφέρειες όσον αφορά ορισμένες νόσους ιπποειδών. Από επιδημιολογική άποψη η απαλλαγμένη από νόσους ιπποειδών ζώνη στο Τουρκμενιστάν θα πρέπει να ενταχθεί στην υγειονομική ομάδα Β στον κατάλογο του παραρτήματος I της απόφασης 2004/211/ΕΚ.
            
         
               (14)
            
            
               Συνεπώς, η απόφαση 2004/211/ΕΚ θα πρέπει να τροποποιηθεί αναλόγως.
            
         
               (15)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα κράτη μέλη επιτρέπουν την επανείσοδο εγγεγραμμένων ίππων προοριζόμενων για διαγωνισμούς μετά την προσωρινή εξαγωγή στην περιοχή του εδάφους του Τουρκμενιστάν όπου εφαρμόζεται περιφερειοποίηση, για συμμετοχή στους ασιατικούς αγώνες κλειστού στίβου και πολεμικών τεχνών 2017 στο Ασγκαμπάτ, με την προϋπόθεση ότι συνοδεύονται από υγειονομικό πιστοποιητικό σύμφωνα με το υπόδειγμα που ορίζεται στο παράρτημα VII της απόφασης 93/195/ΕΟΚ δεόντως συμπληρωμένο εντός της χρονικής περιόδου που αναφέρεται στο παράρτημα I της απόφασης 2004/211/ΕΚ.
   Άρθρο 2
   Το παράρτημα I της απόφασης 93/195/ΕΟΚ τροποποιείται σύμφωνα με το παράρτημα I της παρούσας απόφασης.
   Άρθρο 3
   Το παράρτημα I της απόφασης 2004/211/ΕΚ τροποποιείται σύμφωνα με το παράρτημα II της παρούσας απόφασης.
   Άρθρο 4
   Η παρούσα απόφαση απευθύνεται στα κράτη μέλη.
   Εφαρμόζεται μέχρι τις 31 Οκτωβρίου 2017.
   
      Βρυξέλλες, 17 Μαΐου 2017.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 192 της 23.7.2010, σ. 1.
   
      (2)  Απόφαση 93/195/ΕΟΚ της Επιτροπής, της 2ας Φεβρουαρίου 1993, για τους υγειονομικούς όρους και την υγειονομική πιστοποίηση που απαιτούνται για την επανείσοδο εγγεγραμμένων ίππων προοριζόμενων για ιπποδρομίες, διαγωνισμούς και πολιτιστικές εκδηλώσεις μετά από προσωρινή εξαγωγή (ΕΕ L 86 της 6.4.1993, σ. 1).
   
      (3)  Απόφαση 2004/211/ΕΚ της Επιτροπής, της 6ης Ιανουαρίου 2004, για την κατάρτιση καταλόγου των τρίτων χωρών και των περιοχών τους από τις οποίες τα κράτη μέλη εγκρίνουν τις εισαγωγές ζώντων ιπποειδών και σπέρματος, ωαρίων και εμβρύων ιπποειδών και για την τροποποίηση των αποφάσεων 93/195/ΕΟΚ και 94/63/ΕΚ (ΕΕ L 73 της 11.3.2004, σ. 1).
   
      ΠΑΡΑΡΤΗΜΑ I
      Το παράρτημα I της απόφασης 93/195/ΕΟΚ τροποποιείται ως εξής:
      
                  1)
               
               
                  Ο κατάλογος των τρίτων χωρών στην υγειονομική ομάδα Β αντικαθίσταται από τον ακόλουθο κατάλογο:
                  «Αυστραλία (AU), Λευκορωσία (BY), Μαυροβούνιο (ME), πρώην Γιουγκοσλαβική Δημοκρατία της Μακεδονίας (2) (MK), Νέα Ζηλανδία (NZ), Σερβία (RS), Ρωσία (3) (RU), Τουρκμενιστάν (3) (5) (ΤΜ), Ουκρανία (UA).».
               
            
                  2)
               
               
                  Η υποσημείωση 3 αντικαθίσταται από το ακόλουθο κείμενο:
                  
                              «(3)
                           
                           
                              Τμήμα της τρίτης χώρας ή του εδάφους σύμφωνα με το άρθρο 13 παράγραφος 2 στοιχείο α) της οδηγίας 2009/156/ΕΚ, όπως αναφέρεται στις στήλες 3 και 4 του πίνακα του παραρτήματος I της απόφασης 2004/211/ΕΚ.».
                           
                        
            
                  3)
               
               
                  Προστίθεται η ακόλουθη υποσημείωση 5:
                  
                              «(5)
                           
                           
                              Για την περίοδο που αναφέρεται στη στήλη 15 του πίνακα του παραρτήματος I της απόφασης 2004/211/ΕΚ.».
                           
                        
            
         ΠΑΡΑΡΤΗΜΑ II
         Το παράρτημα I της απόφασης 2004/211/ΕΚ τροποποιείται ως εξής:
         
                     1)
                  
                  
                     Στον πίνακα, η ακόλουθη καταχώριση για το Τουρκμενιστάν εντάσσεται σε αλφαβητική σειρά του κωδικού ISO ανάμεσα στις καταχωρίσεις για την Ταϊλάνδη και την Τυνησία:
                     
                                 «TM
                              
                              
                                 Τουρκμενιστάν
                              
                              
                                 TM-0
                              
                              
                                 Ολόκληρη η χώρα
                              
                              
                                  
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 Ισχύει από τις 10 Σεπτεμβρίου έως τις 10 Οκτωβρίου 2017»
                              
                           
                                 TM-1
                              
                              
                                 Η απαλλαγμένη από ασθένειες των ιπποειδών ζώνη του Ασγκαμπάτ (βλέπε πλαίσιο 8 για λεπτομέρειες)
                              
                              
                                 B
                              
                              
                                 —
                              
                              
                                 X
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                           
               
                     2)
                  
                  
                     Προστίθεται το ακόλουθο πλαίσιο 8:
                     
                                 «Πλαίσιο 8
                              
                              
                                  
                              
                           
                                 TM
                              
                              
                                 Τουρκμενιστάν
                              
                              
                                 TM-1
                              
                              
                                 Η απαλλαγμένη από ασθένειες των ιπποειδών ζώνη (EDFZ) του Ασγκαμπάτ αποτελείται από:
                                 
                                             1)
                                          
                                          
                                             την κεντρική ζώνη που βρίσκεται στη θέση 37,925300 Β, 58,438068 Α, ανατολικά της διασταύρωσης του αυτοκινητοδρόμου M37 και της οδού Kuliyev προς τον βορρά και της διώρυγας γλυκού νερού (Garagum Canal) βόρεια και του σιδηροδρόμου νότια·
                                          
                                       
                                             2)
                                          
                                          
                                             τη ζώνη επιτήρησης βάθους 30 έως 50 χιλιομέτρων από το κανάλι ακάθαρτου ύδατος στα βόρεια έως τα χερσαία σύνορα με το Ιράν και 110 χιλιομέτρων πλάτους από την περιοχή Anew ανατολικά του Ασγκαμπάτ έως την περιοχή Baharden δυτικά του Ασγκαμπάτ, περιλαμβανομένου του διεθνούς αεροδρομίου κοντά στην κεντρική ζώνη.»